Temeljem članka 72. Statuta Osnovne škole Mare Švel- Gamiršek u Vrbanji, Uputa za sprječavanje i suzbijanje epidemije Covid-19 vezano za rad predškolskih ustanova, osnovnih i srednjih škola u školskoj godini 2020./2021. (u daljnjem tekstu Upute HZJZ-a) i Modela i preporuka za provedbu nastave u 2020./2021. od 29. kolovoza 2020. godine ( u daljnjem tekstu Preporuke MZO-a) v.d. ravnatelja Škole donosi

PROVEDBENI PLAN

organizacije rada Škole od 7. rujna 2020.

S ciljem zaštite učenika, djelatnika i ostalih sudionika odgojno- obrazovnog procesa Škole donosim Provedbeni plan organizacije rada škole od 7. rujna 2020. za učenike Osnovne škole Mare Švel - Gamiršek i polaznike predškole (u daljnjem tekstu: Provedbeni plan)

Provedbeni plan se temelji na aktuelnim epidemiološkim mjerama zaštite od zaraze virusom Covid-19, izrađen je na osnovi Uputa za sprječavanje i suzbijanje epidemije Covid-19 vezano za rad predškolskih ustanova, osnovnih i srednjih škola u školskoj godini 2020./2021. Hrvatskog zavoda za javno zdravstvo od 24. kolovoza 2020.

Provedbeni plan obuhvaća sljedeće organizacijske, tehničke i materijalne uvjete, zadatke i mjere prije početka održavanja nastave u školi:

* upoznati roditelje putem web stranice s Uputama HZJZ-a, Preporuke MZO-a
* održati sjednicu učiteljskog vijeća - upoznati učitelje s Provedbenim planom
* upoznati pomoćnike u nastavi s načinima organizacije rada
* izvršiti analizu potrebnih sredstava za prehranu
* izvršiti analizu potrebnih sredstava održavanje i higijenu
* izvršiti nabava sredstva za prehranu, dezinfekciju i čišćenje
* temeljito čišćenje i provjetravanje svih prostora škole, dezinfekcija učionica, kuhinje, sanitarnih čvorova i zajedničkih prostorija

U Školi će se provoditi i poštovati opće mjere sprječavanja širenja zaraze: **fizičko udaljavanje** (socijalno distanciranje), **pojačana osobna higijena** (higijena ruku, dezinfekcija obuće) te **nošenje kirurške maske**.

Fizičko udaljavanje:

* zbog malog broja učenika u razrednim odjelima ( 11-16 učenika), svaki učenik će imati svoju školsku klupu koju neće dijeliti s ostalim učenicima u razredu
* površina učionica ( 56 m2do 70m2), za najviše 16 učenika u razredu omogućava preporučenu distancu od 1,5 m
* sanitarni čvorovi škole također zadovoljavaju uvjetima iz Uputa HZJZ , odnosno potrebama učenika i polaznike predškole. Učenici razredne nastave raspolažu s dva sanitarna čvora koji će dijeliti po dva razredna odjela ( učenici 1. i 2 razreda, te učenici 3. i 4. razreda). Učenici predmetne nastave će koristiti tri sanitarna čvora uz obvezno nošenje maske i pravilima jedne osobe u WC – u.
* učenici će u školu ulaziti na dva odvojena ulaza u školu ( glavni ulaz- razredna nastava, bočni ulaz – predmetna nastava )
* velika površina školskog dvorišta i školskog igrališta također omogućava održavanje nastave izvan učionice svih razrednih odjela istovremeno, uz poštivanje propisanih mjera
* svakom razrednom odjelu osigurana je jedna učionica u kojoj je moguće držati fizički razmak od drugih učenika i učitelja, stoga učenici tijekom nastave neće nositi kirurške maske
* niti u jednoj aktivnosti neće doći do miješanja odgojno – obrazovnih skupina
* nastava Tjelesne i zdravstvene kulture odvijat će se u školskom dvorištu, u iznimnim situacijama u dvorani, gdje je organizirana blok nastava i pojačanu dezinfekciju svih površina
* nastava Informatike kao izborni predmet za razrednu nastavu će se odvijati u matičnim učionicama razredne nastave, nastava Informatike u predmetnoj nastavi će se odvijati u učionici Informatike, svaki razred će učionicu koristiti drugi dan u tjednu te stoga to postaje matična učionica tog razreda za taj dan u tjednu

Pojačana osobna higijena:

* redovito pranje ruku tekućom toplom vodom i sapunom.
* ruke će se prati prije ulaska u svoju skupinu/učionicu, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo.
* nakon pranja ruku sapunom i vodom, ruke djeca će ruke osušiti papirnatim ručnikom za jednokratnu upotrebu koji se nakon korištenja baca u koš za otpad s poklopcem
* sredstva za dezinfekcija ruku će se osigurati svim odraslim osobama prisutnim u školi
* sredstva za dezinfekciju potplata će se osigurati svim osobama prisutnim u školi
* učenike će se savjetovati da pokušaju koliko je moguće ne dijeliti svoje stvari s drugim učenicama.
* roditelji će svakog petka (posljednji radni dan u tjednu) preobuću obvezno nositi na pranje

ORGANIZACIJA RADA

* nastava u školi će se održavati za 9 odgojno-obrazovnih skupina koje čine učenici predmetne i razredne nastave i polaznici predškole
* odgojno-obrazovne skupine imaju 11 do 16 učenika
* nastava će se ostvarivati u učionicama koje imaju površinu 54- 70m2
* učionice u kojima će se održavati nastava su fizički odvojene jedna od druge više od 10 m što što će omogućiti kontrolu fizičkog kontakta djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove,
* svaka odgojno-obrazovna skupina će boraviti u jednoj prostoriji
* odgajatelj/nastavnik će s djecom provoditi što je više moguće vremena na otvorenom
* školske klupe će se razmaknuti tako da djeca sjede na što većoj udaljenosti u prostoriji (razmak od minimalno 1,5 m) ali opet tako da sva djeca budu uključena u ustanovu.
* Izbjegavati dijeljenje čaša, šalica, posuđa i pribora za jelo s drugim osobama.
* Korištenje isključivo didaktičke opreme glatkih, tvrdih površina koje se lako operu deterdžentom i vodom. Zabranjeno je više puta (više nego jednom) koristiti materijale kao što su kinetički pijesak, glina, kukuruz, riža i sl., te sve igračke koje se ne mogu oprati deterdžentom (deterdžent za suđe) i vodom te osušiti na zraku.
* Za učenike koji spadaju u izrazito vulnerabilnu skupinu, o čemu nadležni liječnik izdaje potvrdu, kao i za učenike koji su odsutni iz škole jer su COVID pozitivni i koji su u samoizolaciji, nastava se organizira kao nastava na daljinu.
* Tijekom izvođenja određenih oblika nastave (npr. izborne nastave, fakultativne nastave, dodatne i dopunske nastave, izvannastavne aktivnosti) ukoliko nije moguće izbjeći fizički kontakt učenika iz različitih razrednih odjela, za te se skupine učenika nastava organizira kao nastava na daljinu.

ORGANIZACIJA PROSTORA

* prostorije u kojoj će učenici boraviti su veće površine i visine, prozračne i osunčane
* prostorije su vratima i hodnicima odvojene od prostorija u kojima borave druge skupine
* prostorije se mogu dobro provjetriti vanjskim zrakom,
* prehrana će se organizirati u učionici ili blagovaonici po skupinama ( ovisno o dnevnom jelovniku).
* izbjegavat će se ulazak drugih osoba (primjerice zbog čišćenja, popravka ili donošenja hrane) u prostoriju sve dok djeca borave u njoj,
* prolazak kroz zajedničke prostorije će biti ograničen
* prolaz će se organizirati tako da u isto vrijeme prolaze djeca i odgajatelj/nastavnik iz jedne odgojno-obrazovne skupine dok druge osobe ne prolaze u isto vrijeme, uz poticanje djece da u prolazu ne dotiču površine ili predmete,
* korištenje toaleta će se organizirati na način da se pojedino dijete drži na udaljenosti koliko je moguće od djece iz drugih odgojno-obrazovnih grupa (dijete čeka u redu izvan toaleta) o čemu vode brigu učiteljice, svaka za svoj razredni odjel.
* nastava TZK će se izvoditi u otvorenom prostoru, iznimno će se nastava TZK – a odvijati u dvorani u blok satima, s vremenskim odmakom za druge razredne odjele uz obvezno čišćenje i dezinfekciju prostora između korištenja dviju skupina
* nastava Informatike kao izbornog predmeta za razrednu nastavu će se odvijati u matičnim učionicama razredne nastave, nastava Informatike u predmetnoj nastavi će se odvijati u učionici Informatike, svaki razred će učionicu koristiti drugi dan u tjednu te stoga to postaje matična učionica tog razreda za taj dan u tjednu

ULAZAK I IZLAZAK IZ ŠKOLE

* ulazak u školu će biti ograničen
* osigurati će se protok/dolazak što manjeg broja osoba, kako na ulazu u školu tako i u unutarnjim prostorima ustanove
* u školu će učenici dolaziti i odlaziti sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije.
* ako roditelji odluče dovoditi i odvoditi djecu u školu, preporučuje se koliko je moguće da roditelji ili druge osobe u pratnji djeteta izbjegavaju ulaziti u ustanovu.
* ispred ulaza u školu, kod ulaska i izlaska iz škole, te u školi, će se poticati međusobni razmak (1,5 m).
* U pratnji jednog djeteta uvijek treba biti samo jedna odrasla osoba.
* Učenici razredne nastave ulaze na glavni ulaz, a učenici predmetne nastave na lijevi sporedni ulaz u Školu, učenici su pri ulasku u školu dužni nositi zaštitnu masku
* Dijete ulazi tako da mu najprije tjelesnu temperaturu beskontaktnim toplomjerom mjeri dežurni učitelj, odlazi do garderobe, obuva papuče, skida jaknu, te pere ruke sapunom i vodom prije ulaska u skupinu/učionicu.
* Djelatnik ulazi tako da mu se najprije izmjeri temperatura beskontaktnim toplomjerom, obvezno dezinficira potplate obuće i ruke te upisuje podatke u za to predviđenu evidencijsku listu
* Ulazna vrata otvaraju se na poziv telefonom ili zvonom tijekom radnog vremena i dežurstva.
* Vrata će otvarati dežurni djelatnik.
* Dostavu za potrebe ustanove preuzimaju nadležni radnici ustanove na vanjskim vratima, a ulaz je dozvoljen iznimno serviserima i ostalim službama čije usluge su neophodne (što uključuje dosljednu provedbu preventivnih i protuepidemijskih mjera poput provjere vode za ljudsku potrošnju, zdravstvene ispravnosti hrane i sl.) uz obveznu mjeru dezinfekcije ruku i nošenja zaštitne maske i zamjenske obuće.
* Sve osobe koje ulaze u školu dužne su nositi zaštitnu masku, dezinficirati potplate obuće i ruke te upisati svoje podatke u za to predviđenu evidencijsku listu

DJECA S TEŠKOĆAMA

Podrška pomoćnika u nastavi i stručnih komunikacijskih posrednika (PUN).

* Za djecu predmetne nastave kojima je osigurana podrška PUN-a će se omogućiti rad u školi. U odnosu na druge učenike i odrasle osobe u školi, PUN će se pridržavati svih pravila fizičke udaljenosti, dosljedno provoditi pojačanu osobnu higijenu, poticati na pojačanu higijenu i fizički razmak.
* U odnosu na dijete kojemu je osigurano pravo na PUN-a, PUN neće moći održavati distancu jer održavanjem distance on ne bi bio u mogućnosti izvršavati sve poslove sukladno Pravilniku o pomoćnicima u nastavi i stručnim komunikacijskim posrednicima (NN 102/2018, 22/2020).
* PUN će kod pomaganja učeniku obvezno nositi kiruršku masku

POSTUPANJE U SLUČAJU SUMNJE NA ZARAZU

U slučaju sumnje na kontakt djelatnika sa zaraženim ili oboljelim od COVID-19 ili obavijesti epidemiologa o kontaktu s oboljelim ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili respiratornih simptoma (kašalj i otežano disanje-kratak dah), djelatnik odmah:

• telefonom obavještava ravnatelja,

• telefonom obavještava izabranog liječnika obiteljske medicine radi dogovora o testiranju na SARS-CoV-2 te radi utvrđivanja potrebe za bolovanjem, te se

• udaljava s radnog mjesta ili ne dolazi na posao.

Hitno telefonsko obavještavanje liječnika.

* Ravnatelj ustanove o svakoj sumnji na COVID-19 kod zaposlenika ili djece (o čemu roditelj/skrbnik ima obavezu hitno telefonom obavijestiti ravnatelja) obavještava odmah telefonom nadležnog epidemiologa, odnosno obavještava nadležnog školskog liječnika ako se radi o školi.
* Posebno žurno ravnatelj obavještava nadležnog epidemiologa/školskog liječnika u slučaju grupiranja sumnje ili zaraze COVID-19 (dva i više djelatnika i/ili djece sa sumnjom iz iste skupine/učionice/zgrade i sl.) kao što se to radi i u slučaju drugih zaraznih bolesti koje se obavezno prijavljuju u Hrvatskoj, a prema Listi zaraznih bolesti čije je sprečavanje i suzbijanje od interesa za Republiku Hrvatsku.

BOLESNA DJECA

* Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta
* Djeca sa znakovima drugih zaraznih bolesti također ne dolaze u ustanovu.
* Roditelji koji imaju pojedinačnu potvrđenu infekciju COVID – 19 dužni su žurno javiti ravnatelju
* Kod pojedinačnog slučaja pojave simtpoma koji mogu upućivati na zarazu COVID-19, odgojnoobrazovna skupina/razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika
* Ako djeca razviju simptome COVID-19 tijekom boravka u ustanovi, odgajatelji/učitelji odmah obavještavaju roditelje, koji u najkraćem roku trebaju doći po dijete.

Dodirivanje lica.

* Djecu treba učiti i podsjećati da ne dodiruju usta, nos, oči i lice te da ne stavljaju ruke i predmete u usta; u skladu s njihovom razvojnom dobi.

Kihanje i kašljanje

* Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke
* Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

Mjerenje temperature i praćenje pojave simptoma

* Dnevno mjerenje temperature.
* Svi djelatnici obavezni su mjeriti tjelesnu temperaturu svaki dan prije dolaska na posao, te u slučaju povećane tjelesne temperature ne dolaze na posao već se javljaju telefonom ravnatelju i izabranom liječniku obiteljske medicine
* Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu
* Tjelesna temperatura mjeri se svim djelatnicima, učenicima te ostalim osobama koje ulaze u ustanovu svakoga dana pri ulasku
* Tjelesnu temperaturu djelatnika i ostalih osoba koje ulaze u školu mjeri beskontaktnim toplomjerom dežurni djelatnik
* Tjelesnu temperaturu učenika koji ulaze u školu mjeri beskontaktnim toplomjerom dežurni učitelj
* Kod osobe s povišenom temperaturom izmjerenom beskontaktnim toplomjerom (37,2°C i veća, ovisno na specifikaciji beskontaktnog toplomjera) preporučuje se mjerenje temperature i standardnim toplomjerom pod pazuhom te se povišena temperatura utvrđuje na temelju takvog mjerenja.

Evidencijska knjiga

* Vodi se evidencija o vrijednostima izmjerene tjelesne temperature i eventualnom postojanju respiratornih simptoma.
* Djelatnici s povišenom tjelesnom temperaturom i/ili respiratornim simptomima odmah napuštaju radna mjesta (prethodno o tome obavještavaju ravnatelja) ili javljaju telefonom ravnatelju da neće doći na posao, te se javljaju telefonom svom izabranom liječniku koji ih prema liječničkoj indikacijama upućuje na testiranje.

SPREMANJE, ČIŠĆENJE, DEZINFEKCIJA

* Spremačica iz jutarnje smjene prva ulazi.
* Zadnja osoba koja izlazi iz škole je spremačica koja dezinficira sve korištene površine.

Provjetravanje prostorija

* Prostorije će se provjetravati više puta dnevno, svakako prije dolaska i nakon odlaska djece, i to u trajanju od najmanje pola sata ili, ako to vremenske prilike dopuštaju, da se ostavi otvoren prozor.

Čišćenje prostora.

* Dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, rukohvati na stepeništu, zvona na vratima, će se dezinficirati na početku i na kraju svake smjene, a najmanje dvaput dnevno.
* klimatizacijskih i ventilacijski uređaji se neće koristiti.
* čišćenje se provodi u vrijeme kada su djeca u dvorištu ili nakon njihovog odlaska.

Dezinfekcija mobitela

* Svi zaposlenici obavezno moraju odmah po ulasku dezinficirati svoje mobitele.

Dezinfekcija obuće

* Na samom ulazu u prostor škole će se osigurati dezinfekciju potplata

Maske za lice

* Učenici maske ne nose prilikom boravka u svojoj matičnoj učionici
* Učenici nose masku prilikom ulaska u školu, kada borave u zajedničkim prostorijama (hodnik, hol škole, WC i dr.) te tijekom putovanja u organiziranom prijevozu (autobus)
* Učitelji ne nose maske prilikom boravka u učionicama, osim učitelja Njemačkog i Engleskog jezika te Vjeronauka u razrednoj nastavi koji su dužni nositi masku tijekom nastave u razrednim odjelima razredne nastave
* Učitelji su dužni nositi masku prilikom ulaska u školu, boravka u zajedničkim prostorijama škole te ostalim zajedničkim prostorijama (zbornica)
* Stručni suradnici i administrativno osoblje dužni su nositi maske za lice prilikom ulaska u školu, boravka u zajedničkim prostorijama te tijekom kontakta s učenicima, roditeljima ili drugim osobama

Ove će se upute prilagođavati aktualnoj epidemiološkoj situaciji te ne isključuju provođenje drugih preporuka sukladno aktualnoj i promijenjenoj epidemiološkoj situaciji.

KLASA:602-02/20-01/96

URBROJ:2212-22-01-20-1

Vrbanja, 4. rujna 2020.

v. d. ravnatelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dara Brčić